**Αθήνα:** 15.10.2025

**ΑΝΑΚΟΙΝΩΣΗ**

Παρέμβαση στο νομοσχέδιο για την Υπηρεσία Πολιτικής Αεροπορίας για την εκπαίδευση του προσωπικού σε θέματα εξυπηρέτησης ατόμων με αναπηρία

Στη συνεδρίαση της Διαρκούς Επιτροπής Παραγωγής και Εμπορίου της Βουλής παρουσίασε τις προτάσεις της η ΕΣΑμεΑ, σχετικά με το σχέδιο νόμου «Σύσταση νομικού προσώπου δημοσίου δικαίου (ν.π.δ.δ.) με την επωνυμία Υπηρεσία Πολιτικής Αεροπορίας (Υ.Π.Α.) και άλλες διατάξεις αρμοδιότητας» του υπουργείου Υποδομών και Μεταφορών, την Τετάρτη 15 Οκτωβρίου. Τις προτάσεις της ΕΣΑμεΑ μετέφερε ο γενικός της γραμματέας **Βασίλης Κούτσιανος**, που κατέθεσε και σχετικό υπόμνημα (επισυνάπτεται).

Κατά τη συνεδρίαση ο κ. Κούτσιανος ανέφερε ότι είναι ιδιαίτερο σημαντική η δημιουργία Τμήματος Επίγειας Εξυπηρέτησης και Εξυπηρέτησης Ατόμων με Αναπηρία στις Οργανικές Μονάδες της Υπηρεσίας Πολιτικής Αεροπορίας.

Παράλληλα σχετικά με το Άρθρο 20 «Παροχή εξειδικευμένης εκπαίδευσης εντός της Υπηρεσίας Πολιτικής Αεροπορίας», που αναφέρει ότι «οι υπηρετούντες υπάλληλοι κλάδου και ειδικότητας ΠΕ Αερολιμενικών δύνανται να παρέχουν εκπαίδευση, κατόπιν απόφασης του Διοικητή της Υ.Π.Α., σε υπαλλήλους άλλων κλάδων όλων των κατηγοριών και ειδικοτήτων σε όλα τα αντικείμενα της αερολιμενικής λειτουργίας (…), σχετικά με θέματα εξυπηρέτησης ατόμων με αναπηρία και χρόνιες παθήσεις, πρέπει να έχει προηγηθεί εκπαίδευση εκπαιδευτών από το Ινστιτούτο της Εθνικής Συνομοσπονδίας Ατόμων με Αναπηρία και Χρόνιες Παθήσεις (ΙΝ- ΕΣΑμεΑ).

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |